Analytiker: Ingen ny 4" iPhone før næste år | ON X
Analytiker: Ingen ny 4" iPhone før næste år
Folk der sværger til den lille 4 tommers iPhone må væbne sig med tålmodighed, mener analytiker. Der kommer således ikke en ny i år, men først næste år.
Rygterne omkring en ny iPhone i den gamle størrelse med en 4 tommer skærm, er gået i helt modsatte retninger de sidste par måneder. Sidste nyt er, at vi ikke skal forvente at der kommer en 4" iPhone i år. Det mener analytikeren Ming-Chi Kuo, der oplyser, at han tror den først kommer i 2016.
Årsagen er at salget af iPhone 5S stadig går forrygende. 5-7 millioner enheder sælger Apple hvert kvartal. Dette mener Kuo er imponerende for en så gammel telefon. Momentum opretholdes af en rigtig god pris, og Kuo ser derfor ingen grund til, at Apple skal sætte en ny iPhone i samme størrelse på på markedet i år. Han er dog ikke i tvivl om, at den kommer, men altså først til næste år.
I år vil vi kun få to nye iPhones. iPhone 6s og iPhone 6s Plus. Der kommer således ikke en iPhone 6c, mener Kuo.